Αίτηση - δήλωση συμμετοχής αποφοίτων στις πανελλαδικές εξετάσεις ΓΕΛ
Αίτηση Δήλωση για Συμμετοχή στις Πανελλαδικές Εξετάσεις Γενικών Λυκείων (ΓΕΛ) για αποφοίτους δευτεροβάθμιας εκπαίδευσης
Αίτηση - Υπεύθυνη Δήλωση για Πανελλαδικές Εξετάσεις των ΓΕΛ
Με την Αίτηση - Δήλωση ο/η ενδιαφερόμενος/η δηλώνει: α) Την Ομάδα Προσανατολισμού με τα τέσσερα (4) μαθήματα στα οποία θα εξεταστεί πανελλαδικά για να έχει πρόσβαση σε ένα (1) συγκεκριμένο Επιστημονικό Πεδίο, β) Τα ειδικά μαθήματα που τυχόν επιθυμεί να εξεταστεί, γ) Τη συμμετοχή στην υγειονομική εξέταση και στις πρακτικές δοκιμασίες που απαιτούνται εφόσον επιθυμεί εισαγωγή στα Τμήματα Επιστήμης Φυσικής Αγωγής και Αθλητισμού (Τ.Ε.Φ.Α.Α.), δ) Τη συμμετοχή στην εξέταση των 2 μουσικών μαθημάτων Μουσική Εκτέλεση και Ερμηνεία και Μουσική Αντίληψη, Θεωρία και Αρμονία, εφόσον επιθυμεί εισαγωγή στα Μουσικά Τμήματα των ΑΕΙ. Η δήλωση των ανωτέρω στοιχείων είναι υποχρεωτική για τη συμμετοχή στις διαδικασίες των πανελλαδικών εξετάσεων. Οι απόφοιτοι μπορούν να επιλέξουν να εξεταστούν στα μαθήματα οποιασδήποτε Ομάδας Προσανατολισμού.
Κατάθεση από τον αιτούντα (δια ζώσης ή ταχυδρομικά)
Ο υποψήφιος να είναι κάτοχος απολυτηρίου οποιουδήποτε τύπου Λυκείου ή ισότιμου απολυτηρίου άλλου σχολείου δευτεροβάθμιας εκπαίδευσης που παρέχει πρόσβαση στην τριτοβάθμια εκπαίδευση. Δηλ. κάτοχοι απολυτηρίου Γενικού Λυκείου ή Ενιαίου Λυκείου ή άλλου τύπου Λυκείου ή αντίστοιχου Σχολείου Δευτεροβάθμιας Εκπαίδευσης ή δευτεροβάθμιου κύκλου σπουδών Επαγγελματικού Λυκείου (ΕΠΑΛ), καθώς και οι κάτοχοι ισότιμου τίτλου Επαγγελματικού Λυκείου (πτυχίο Β΄ κύκλου ΤΕΕ, ΤΕΛ, ΕΠΛ).
Οι αιτήσεις-δηλώσεις των υποψηφίων υποβάλλονται εντός συγκεριμένης χρονικής προθεσμίας η οποία ορίζεται στην εγκύκλιο του Υπουργείου Παιδείας που αποστέλλεται στα Λύκεια της χώρας.
Η διαδικασία αφορά στη δήλωση συμμετοχής παλαιών αποφοίτων ημερήσιων ή εσπερινών Λυκείων, δηλαδή κατόχους απολυτηρίου οποιουδήποτε τύπου Λυκείου ή ισότιμου απολυτηρίου άλλου σχολείου δευτεροβάθμιας εκπαίδευσης που παρέχει πρόσβαση στην τριτοβάθμια εκπαίδευση, στις Πανελλαδικές Εξετάσεις Γενικών Λυκείων (ΓΕΛ).
Ευκρινές φωτοαντίγραφο του τίτλου απόλυσης σχολείου Δευτεροβάθμιας Εκπαίδευσης.
Βεβαίωση της οικείας εκπαιδευτικής ή διπλωματικής αρχής της χώρας της οποίας το πρόγραμμα σπουδών ακολουθεί το συγκεκριμένο σχολείο, από την οποία να προκύπτει ότι ο συγκεκριμένος τίτλος δίδει τη δυνατότητα εισαγωγής σε Πανεπιστήμια της χώρας αυτής.
Βεβαίωση για τη νόμιμη λειτουργία του σχολείου στην Ελλάδα
Βεβαίωση του Εσπερινού ΓΕΛ αποφοίτησης από την οποία να προκύπτει ότι ο/η κάτοχός της δικαιούται να συμμετέχει στις πανελλαδικές εξετάσεις των Εσπερινών ΓΕΛ.
Απόφαση των οικείων Κέντρων Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) για την εξέταση υποψηφίων με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες.
Αίτηση - Υπεύθυνη Δήλωση για τα 5 Μουσικά Τμήματα (Μουσικών Σπουδών του Εθνικού και Καποδιστριακού Πανεπιστημίου Αθηνών, Μουσικών Σπουδών του Αριστοτελείου Πανεπιστημίου Θεσσαλονίκης, Μουσικών Σπουδών του Ιονίου Πανεπιστημίου, Μουσικής Επιστήμης και Τέχνης του Πανεπιστημίου Μακεδονίας και Μουσικών Σπουδών του Πανεπιστημίου Ιωαννίνων).
Απολυτήριο Γενικού Λυκείου ή Ενιαίου Λυκείου ή άλλου τύπου Λυκείου ή αντίστοιχου Σχολείου Δευτεροβάθμιας Εκπαίδευσης ή δευτεροβάθμιου κύκλου σπουδών Επαγγελματικού Λυκείου (ΕΠΑΛ), καθώς και ισότιμος τίτλος Επαγγελματικού Λυκείου (πτυχίο Β΄ κύκλου ΤΕΕ, ΤΕΛ, ΕΠΛ).
Στην περίπτωση που ο τίτλος Δευτεροβάθμιας Εκπαίδευσης έχει εκδοθεί από ξένο σχολείο.
Στην περίπτωση που ο τίτλος Δευτεροβάθμιας Εκπαίδευσης έχει εκδοθεί από ξένο σχολείο που λειτουργεί στην Ελλάδα.
Για συμμετοχή στις Πανελλαδικές Εξετάσεις Εσπερινών Γενικών Λυκείων. Υποψήφιος έχει τη δυνατότητα να υποβάλλει αίτηση για συμμετοχή στις Πανελλαδικές Εξετάσεις των Εσπερινών ΓΕΛ εφόσον: i) είχε πλήρη φοίτηση από την έναρξη και έως τη λήξη κάθε διδακτικού έτους και στις τρεις τάξεις του Εσπερινού Γενικού Λυκείου, ή ii) εγγράφηκε ή μετεγγράφηκε στην Γ΄ τάξη του εσπερινού ΓΕ.Λ. μετά την αποφοίτησή του από τη Β΄ τάξη του ημερήσιου ΓΕ.Λ. ή στη Β΄ τάξη του εσπερινού ΓΕ.Λ. μετά την αποφοίτησή του/της από την Α΄ τάξη του ημερήσιου ΓΕ.Λ., ότι εργάζεται και μετά την αποφοίτησή του/της από την Β΄ ή την Α΄ τάξη ημερήσιου ΓΕ.Λ. αντίστοιχα ή κατά τη διάρκεια της φοίτησής του στις τάξεις αυτές, επήλθε: α) θάνατος του ενός γονέα ή β) αναπηρία του ενός γονέα, ο οποίος ασκεί μόνος ή από κοινού με τον άλλο γονέα την επιμέλεια, σε ποσοστό άνω του εξήντα επτά τοις εκατό (67%), ή iii) εγγράφηκε στη Β΄ ή στη Γ΄ τάξη του εσπερινού ΓΕ.Λ. είτε μετά τη συμπλήρωση του 25ου έτους ηλικίας είτε λόγω ένταξης, ως εξαρτημένων ατόμων, σε πρόγραμμα απεξάρτησης ή iv) μετεγγράφηκε από την Α΄ τάξη ημερησίου ΓΕ.Λ. στην Α΄ τάξη εσπερινού ΓΕ.Λ. εντός της προβλεπόμενης από τις κείμενες διατάξεις προθεσμίας για μετεγγραφή, ή v) πρόκειται για μαθητές-υποψηφίους που, κατά τα σχολικά έτη 2017-2018 και 2018-2019, φοίτησαν στην Α΄ τάξη ημερησίου Λυκείου (Γ.Ε.Λ. – ΕΠΑ.Λ.) και έχουν δικαίωμα πρόσβασης στην τριτοβάθμια εκπαίδευση μέσω ειδικών διατάξεων για τα εσπερινά λύκεια, εφόσον φοίτησαν, τα δύο (2) επόμενα πλήρη σχολικά έτη, στις Β΄ και Γ΄ τάξεις εσπερινού Λυκείου (Γ.Ε.Λ. – ΕΠΑ.Λ.). Για τις περιπτώσεις που το απαιτούν, η εν λόγω βεβαίωση του εσπερινού ΓΕΛ αποφοίτησης θα συνοδεύεται από: Ληξιαρχική πράξη θανάτου του ενός τουλάχιστον των γονέων (περ. iiα) ή Απόφαση Υγειονομικής Επιτροπής, από την οποία να προκύπτει αναπηρία του ενός γονέα, ο οποίος ασκεί μόνος ή από κοινού με τον άλλο γονέα την επιμέλεια, σε ποσοστό άνω του εξήντα επτά τοις εκατό (67%). Στην περίπτωση της επιμέλειας υποβάλλεται και αντίγραφο της σχετικής απόφασης ανάθεσης της επιμέλειας (περ. iiβ) ή αντίγραφο της αστυνομικής ταυτότητας/διαβατηρίου για την εξακρίβωση της συμπλήρωσης του 25ου έτους της ηλικίας του/της (περ. iii), είτε Βεβαίωση οικείου φορέα, από την οποία να προκύπτει ότι ο/η υποψήφιος/α, κατά τη διάρκεια της φοίτησής του/της στην προτελευταία ή στην τελευταία τάξη του Γενικού Εσπερινού Λυκείου, ακολουθούσε πρόγραμμα απεξάρτησης (περ iii).
Η απόφαση για την εξέταση υποψηφίων με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες. κατατίθεται στο διάστημα υποβολής της Αίτησης-Δήλωσης για συμμετοχή στις πανελλαδικές εξετάσεις, εκτός αν προσδιορίζεται διαφορετικά. Οι υποψήφιοι με αναπηρία και ειδικές εκπαιδευτικές ανάγκες που αναφέρονται στο άρθρο 3 του ν.3699/2008 (Α΄ 199) εξετάζονται στις πανελλαδικές εξετάσεις ΓΕΛ και ΕΠΑΛ προφορικά ή γραπτά, κατά περίπτωση, ανάλογα με τις δυνατότητές τους, ως ακολούθως: Α) Εξετάζονται προφορικά, κατόπιν αίτησής τους, οι υποψήφιοι που αδυνατούν να υποστούν γραπτή εξέταση επειδή: i) είναι τυφλοί, σύμφωνα με τον ν. 958/1979 (Α΄ 191) ή έχουν ποσοστό αναπηρίας στην όρασή τους τουλάχιστον 67% ή είναι αμβλύωπες με ποσοστό αναπηρίας στην όρασή τους τουλάχιστον 67%, ii) έχουν κινητική αναπηρία μόνιμη ή προσωρινή τουλάχιστον 67%, που συνδέεται με τα άνω άκρα, iii) πάσχουν από σπαστικότητα των άνω άκρων, iv) παρουσιάζουν ειδικές μαθησιακές δυσκολίες όπως δυσλεξία, δυσγραφία, δυσαριθμησία, δυσαναγνωσία, δυσορθογραφία. Για τις περιπτώσεις (i) έως και (iii), η σχετική αίτηση υποβάλλεται στο Λύκειο κατάθεσης της Αίτησης-Δήλωσης για συμμετοχή στις πανελλαδικές εξετάσεις συνοδευόμενη από απόφαση των οικείων Κέντρων Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) για αντικατάσταση της γραπτής εξέτασης με προφορική, με την επιφύλαξη της παραγράφου Ε του παρόντος άρθρου. Η ανωτέρω απόφαση εκδίδεται από τα ΚΕ.Δ.Α.Σ.Υ. λαμβάνοντας υπόψη τις γνωματεύσεις που χορηγούνται από τα Κέντρα Πιστοποίησης Αναπηρίας (ΚΕ.Π.Α.) ή τις Ανώτατες Υγειονομικές Επιτροπές Πιστοποίησης Αναπηρίας της παρ. 2 του άρθρου 17 του ν. 4058/2012 (Α’ 63), στο πλαίσιο της συνεργασίας των ΚΕ.Δ.Α.Σ.Υ. με τα ΚΕ.Π.Α. και τις Ανώτατες Υγειονομικές Επιτροπές Πιστοποίησης Αναπηρίας σύμφωνα με την παρ. 4 του άρθρου 11 του ν.4823/2021 (Α΄ 136). Για την περίπτωση (iv) απαιτείται απόφαση από τα οικεία Κέντρα Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) για αντικατάσταση της γραπτής εξέτασης με προφορική, με την επιφύλαξη της παραγράφου Ε του παρόντος άρθρου, στην οποία αναγράφεται ακριβώς η ειδική μαθησιακή δυσκολία του υποψηφίου έτσι όπως αναφέρεται στην περίπτωση Α (iv) καθώς και ο χρόνος επαναξιολόγησής του, εφόσον αυτό απαιτείται. Β) Επίσης προφορικά εξετάζονται οι υποψήφιοι με σύνθετες γνωστικές, συναισθηματικές και κοινωνικές δυσκολίες, παραβατική συμπεριφορά λόγω κακοποίησης, γονεϊκής παραμέλησης και εγκατάλειψης ή λόγω ενδοοικογενειακής βίας, εφόσον υποβάλουν αξιολογική έκθεση ότι έχουν ειδικές εκπαιδευτικές ανάγκες και αδυνατούν να υποστούν γραπτή εξέταση. Στην περίπτωση αυτή, η απόφαση χορηγείται από το οικείο Κέντρο Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.), με την επιφύλαξη της παραγράφου Ε του παρόντος άρθρου, ύστερα από προσκόμιση είτε ιατρικής βεβαίωσης Δημόσιου Νοσοκομείου που κοινοποιήθηκε σε δικαστικές αρχές, σε περίπτωση κακοποίησης του υποψηφίου λόγω γονεϊκής παραμέλησης και εγκατάλειψης ή ενδοοικογενειακής βίας, είτε βεβαίωσης από δικαστική αρχή ή εισαγγελέα ανηλίκων, σε περίπτωση παραβατικής συμπεριφοράς. Γ) Οι υποψήφιοι με φάσμα αυτισμού εξετάζονται: i) γραπτά σε ξεχωριστή αίθουσα με δυνατότητα παράτασης χρόνου εξέτασης ή ii) προφορικά. Για τις περιπτώσεις αυτές απαιτείται αξιολογική έκθεση/απόφαση από τα οικεία Κέντρα Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.), με την επιφύλαξη της παραγράφου Ε του παρόντος άρθρου, στην οποία θα αναγράφεται ακριβώς η ανωτέρω δυσκολία του υποψηφίου, ο προφορικός ή ο γραπτός τρόπος εξέτασης, καθώς και ο χρόνος επαναξιολόγησής του, εφόσον αυτό απαιτείται. Η σχετική αίτηση υποβάλλεται στο Λύκειο κατάθεσης της Αίτησης-Δήλωσης για συμμετοχή στις πανελλαδικές εξετάσεις συνοδευόμενη από την αξιολογική έκθεση/απόφαση των αναφερομένων Κέντρων. Δ) Εξετάζονται γραπτά σε ξεχωριστή αίθουσα με δυνατότητα παράτασης χρόνου εξέτασης, οι υποψήφιοι που έχουν ιδιαίτερα σοβαρά προβλήματα ακοής (κωφοί, βαρήκοοι) σε ποσοστό 67% και άνω και όσοι παρουσιάζουν προβλήματα λόγου και ομιλίας (δυσαρθρία, τραυλισμός) καθώς και προβλήματα επιληψίας. Ειδικότερα: α)Για όσους έχουν ιδιαίτερα σοβαρά προβλήματα ακοής (κωφοί, βαρήκοοι) σε ποσοστό 67% και άνω καθώς και προβλήματα επιληψίας, η σχετική αίτηση υποβάλλεται στο Λύκειο κατάθεσης της Αίτησης-Δήλωσης για συμμετοχή στις πανελλαδικές εξετάσεις συνοδευόμενη από την αξιολογική έκθεση των οικείων Κέντρων Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.), με την επιφύλαξη της παραγράφου Ε του παρόντος άρθρου. Η ανωτέρω απόφαση εκδίδεται από τα ΚΕ.Δ.Α.Σ.Υ. λαμβάνοντας υπόψη τις γνωματεύσεις που χορηγούνται από τα Κέντρα Πιστοποίησης Αναπηρίας (ΚΕ.Π.Α.) ή τις Ανώτατες Υγειονομικές Επιτροπές Πιστοποίησης Αναπηρίας της παρ. 2 του άρθρου 17 του ν. 4058/2012 (Α’ 63) στο πλαίσιο της συνεργασίας των ΚΕ.Δ.Α.Σ.Υ. με τα ΚΕ.Π.Α. και τις Ανώτατες Υγειονομικές Επιτροπές Πιστοποίησης Αναπηρίας σύμφωνα με την παρ. 4 του άρθρου 11 του ν.4823/2021 (Α΄ 136). β) Για όσους παρουσιάζουν προβλήματα λόγου και ομιλίας (δυσαρθρία, τραυλισμός) η σχετική αίτηση υποβάλλεται στο Λύκειο κατάθεσης της Αίτησης-Δήλωσης για συμμετοχή στις πανελλαδικές εξετάσεις συνοδευόμενη από την αξιολογική έκθεση των οικείων Κέντρων Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.), με την επιφύλαξη της παραγράφου Ε του παρόντος άρθρου. Ε) i. Σύμφωνα με το άρθρο 234 του ν. 4823/2021 (Α΄ 136) οι διατάξεις του συγκεκριμένου νόμου δεν θίγουν την ισχύ των αξιολογικών εκθέσεων - γνωματεύσεων που έχουν εκδοθεί έως την έναρξη ισχύος του (3-8-2021). Ο επανακαθορισμός των αξιολογικών εκθέσεων - γνωματεύσεων ως προς τα ζητήματα, για τα οποία επιφυλάσσεται αποκλειστική αρμοδιότητα στα Κέντρα Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) γίνεται από τα ΚΕ.Δ.Α.Σ.Υ.. Επομένως, όσες αξιολογικές εκθέσεις-γνωματεύσεις, αποφάσεις, βεβαιώσεις, πιστοποιητικά έχουν εκδοθεί έως την έναρξη ισχύος του ν. 4823/2021 (3-8-2021) από τα Κέντρα Εκπαιδευτικής και Συμβουλευτικής Υποστήριξης (Κ.Ε.Σ.Υ), τα Κέντρα Πιστοποίησης Αναπηρίας (ΚΕ.Π.Α.), τις Ανώτατες Υγειονομικές Επιτροπές Πιστοποίησης Αναπηρίας της παρ. 2 του άρθρου 17 του ν. 4058/2012 (Α΄ 63), τα Κοινοτικά Κέντρα Ψυχικής Υγείας Παιδιών και Εφήβων (Κο.Κε.Ψ.Υ.Π.Ε.), τα Κέντρα Ψυχικής Υγείας, τις Ιατροπαιδαγωγικές Υπηρεσίες του Κέντρου Εκπαίδευσης και Αποκατάστασης Τυφλών (Κ.Ε.Α.Τ.) ή του Εθνικού Ιδρύματος Κωφών, εξακολουθούν να ισχύουν για τη συμμετοχή του υποψηφίου στις πανελλαδικές εξετάσεις για εισαγωγή στην τριτοβάθμια εκπαίδευση μέχρι τη λήξη της ισχύος τους. Στις περιπτώσεις αξιολογικών εκθέσεων – γνωματεύσεων και πιστοποιητικών που εκδίδονται μεταγενέστερα από τις 3-8-2021, απαιτείται αξιολογική έκθεση από τα ΚΕ.Δ.Α.Σ.Υ., ως έχοντα την αποκλειστική αρμοδιότητα λήψης της απόφασης. ii. Όταν οι γονείς ή κηδεμόνες του υποψηφίου διαφωνούν με την αξιολογική έκθεση του ΚΕ.Δ.Α.Σ.Υ., δύνανται να προσφύγουν εντός 30 ημερών από τη λήψη της αξιολογικής έκθεσης του ΚΕ.Δ.Α.Σ.Υ. στην Ειδική Διαγνωστική Επιτροπή Αξιολόγησης (Ε.Δ.Ε.Α.), η οποία συγκροτείται με απόφαση του Περιφερειακού Διευθυντή Εκπαίδευσης. Η απόφαση της Ε.Δ.Ε.Α. είναι οριστική. iii. Οι περιπτώσεις των υποψηφίων που δεν εντάσσονται σε αυτές που αναφέρονται στις παραγράφους Α, Β, Γ και Δ του άρθρου 1 της παρούσας υπουργικής απόφασης εξετάζονται με την προβλεπόμενη διαδικασία των γραπτών πανελλαδικών εξετάσεων. Δεν γίνονται δεκτές οι γνωματεύσεις, οι οποίες αναφέρουν αναπηρίες ή μαθησιακές δυσκολίες διαφορετικές από εκείνες που αναγράφονται στο άρθρο 1 της παρούσας υπουργικής απόφασης.» Σύμφωνα με τις διατάξεις της περ. αη της παρ. 3 του άρθρου 11 του ν. 4823/2021 (Α΄ 136) η σύνταξη αξιολογικής έκθεσης για τους μαθητές της δημόσιας ή της ιδιωτικής εκπαίδευσης σχετικά με την παροχή περισσότερου χρόνου είναι αποκλειστική αρμοδιότητα των ΚΕ.Δ.Α.Σ.Υ.
Στην ίδια προθεσμία που όλοι οι υποψήφιοι υποβάλλουν την Αίτηση-Δήλωση για τις πανελλαδικές εξετάσεις των ΓΕΛ, όσοι από αυτούς ενδιαφέρονται για τα 5 Μουσικά Τμήματα, υποβάλλουν επιπλέον την Αίτηση-Υπεύθυνη Δήλωση για τα 5 Μουσικά Τμήματα με την ειδική διαδικασία εισαγωγής, η οποία για πρακτικούς λόγους αποτελεί παράρτημα του εντύπου της Αίτησης-Δήλωσης.
Κατάθεση από τον αιτούντα (αποκλειστικά δια ζώσης)
Αίτηση Δήλωση για Συμμετοχή Αποφοίτων στις Πανελλαδικές Εξετάσεις ΓΕΛ
Την Αίτηση – Δήλωση υποβάλλουν οι κάτοχοι απολυτηρίου Γενικού Λυκείου ή Ενιαίου Λυκείου ή άλλου τύπου Λυκείου ή αντίστοιχου Σχολείου Δευτεροβάθμιας Εκπαίδευσης ή δευτεροβάθμιου κύκλου σπουδών Επαγγελματικού Λυκείου (ΕΠΑΛ), καθώς και οι κάτοχοι ισότιμου τίτλου Επαγγελματικού Λυκείου (πτυχίο Β΄ κύκλου ΤΕΕ, ΤΕΛ, ΕΠΛ), εφόσον επιθυμούν να συμμετάσχουν στις Πανελλαδικές Εξετάσεις του Γενικού Λυκείου οποιοδήποτε άλλο έτος από αυτό που απέκτησαν τον απολυτήριο τίτλο τους.
Στο εν λόγω άρθρο, όπως τροποποιήθηκε και ισχύει, προβλέπεται ότι με απόφαση του Υπουργού Παιδείας και Θρησκευμάτων, που δημοσιεύεται στην Εφημερίδα της Κυβερνήσεως, καθορίζεται ο χρόνος, ο τόπος και ο τρόπος υποβολής της αίτησης δήλωσης των υποψηφίων Λυκείων για συμμετοχή στις πανελλαδικές εξετάσεις και στις εξετάσεις ειδικών μαθημάτων, μουσικών μαθημάτων και πρακτικών δοκιμασιών, καθώς και τα απαιτούμενα δικαιολογητικά.
Με την εν λόγω υπουργική απόφαση, όπως τροποποιήθηκε και ισχύει, γίνεται ο καθορισμός του τρόπου πρόσβασης και επιλογής των υποψηφίων για εισαγωγή στην Τριτοβάθμια Εκπαίδευση με τις Πανελλαδικές Εξετάσεις Γενικού Λυκείου.
Η Δ/νση Εξετάσεων και Πιστοποιήσεων του ΥΠΑΙΘ εκδίδει εγκύκλιο για υποβολή αίτησης-δήλωσης συμμετοχής μαθητών και αποφοίτων στις Πανελλαδικές εξετάσεις και την αποστέλλει με ηλεκτρονικό ταχυδρομείο στα Λύκεια και στις Δ/νσεις Δευτεροβάθμιας Εκπαίδευσης της χώρας. Στην εγκύκλιο αναγράφονται λεπτομερείς οδηγίες για την διαδικασία υποβολής της αίτησης-δήλωσης καθώς και το χρονικό διάστημα στο οποίο μπορεί αυτή να πραγματοποιηθεί.
Η Αίτηση-Δήλωση υποβάλλεται στο Λύκειο από τον/την υποψήφιο/α.
Η Αίτηση-Δήλωση καταχωρίζεται ηλεκτρονικά, σύμφωνα με τις οδηγίες του πληροφοριακού συστήματος myschool που αποστέλλονται στις σχολικές μονάδες.
Ο χειριστής του πληροφοριακού συστήματος myschool εκτυπώνει δύο αντίγραφα της Αίτησης-Δήλωσης και ο/η υποψήφιος/α, αφού ελέγξει με προσοχή την ορθότητα των στοιχείων και ότι αυτά συμφωνούν απόλυτα με το υπόδειγμα του εντύπου που είχε αρχικά συμπληρώσει, υπογράφει και τα δύο αντίγραφα, τα οποία υπογράφονται και σφραγίζονται και από το/τη Διευθυντή/ρια του Λυκείου. Ένα αντίγραφο από αυτά κρατά ο/η υποψήφιος/α μέχρι το τέλος των εξετάσεων και ένα παραμένει στο Λύκειο.
Τα δεδομένα των Αιτήσεων-Δηλώσεων αντλούνται από τη Διεύθυνση Ανάπτυξης Πληροφοριακών Συστημάτων και στη συνέχεια μέρος αυτών γνωστοποιείται στη Διεύθυνση Εξετάσεων και Πιστοποιήσεων του ΥΠΑΙΘ, προκειμένου να οργανωθεί η διαδικασία των Πανελλαδικών Εξετάσεων.
Κατόπιν αποστολής εγκυκλίου που στέλνεται από το ΥΠΑΙΘ στα Λύκεια, θα πρέπει να εκτυπωθεί το Δελτίο Εξεταζομένου από το ΠΣ myschool που είναι το πληροφοριακό σύστημα που διαθέτουν τα Λύκεια. Με το Δελτίο Εξεταζομένου πανελλαδικών εξετάσεων ΓΕΛ θα πρέπει να εφοδιαστούν από τα ΓΕΛ όλοι οι μαθητές και απόφοιτοι που δήλωσαν συμμετοχή στις πανελλαδικές εξετάσεις των ΓΕΛ. Τα δελτία εξεταζομένου θα χρησιμοποιηθούν ως αποδεικτικά της ταυτότητας των κατόχων τους που συμμετέχουν στις πανελλαδικές εξετάσεις καθώς και στις εξετάσεις των ειδικών μαθημάτων το εκάστοτε σχολικό έτος.
Έκδοση εγκυκλίου για υποβολή αίτησης-δήλωσης συμμετοχής μαθητών και αποφοίτων στις Πανελλαδικές εξετάσεις και αποστολή της στα Λύκεια της χώρας
Παραλαβή συμπληρωμένης αίτησης-δήλωσης του/της υποψηφίου/ας
Καταχώριση της αίτησης - δήλωσης στην εφαρμογή
Εκτύπωση αντιγράφων της αίτησης - δήλωσης και επίθεση υπογραφών σε αυτά
Γνωστοποίηση αιτήσεων - δηλώσεων στην Κεντρική Υπηρεσία Υπουργείου ΠΑΙΘ
Επίδοση Δελτίου Εξεταζομένου Πανελλαδικών Εξετάσεων ΓΕΛ
Αποτελέσματα επιλογής στην τριτοβάθμια εκπαίδευση